Z A P I S N I K
37. sjednice Vijeća Gradske četvrti Podsljeme,
održane 18. lipnja 2024., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
Pero Semren, Tihomir Milovac, Damir Pavlek, Ivan Laco, Snježana Punjek, Ana Večerin Novaković, Luka Maloča i Reana Senjković-Svrčić

NE NAZOČNI ČLANOVI VIJEĆA: Krešimir Kompesak – ispričao se, Drago Boras – ispričao se, Anita Matković – ispričala se
 
OSTALI NAZOČNI: Snježana Ordanić i Goran Rogić - GU za mjesnu samoupravu, promet, civilnu zaštitu i sigurnost
                                   
                                                                  
Predsjedava: Pero Semren, podpredsjednik Vijeća.
Podpredsjednik obavještava da je gospodin Krešimir Kompesak iznenada završio na liječničkom pregledu te preuzima predsjedavanje sjednicom. Konstatira da je prisutno 8 članova Vijeća, što znači da Vijeće može pravovaljano odlučivati, te otvara 38. sjednicu Vijeća Gradske četvrti Podsljeme.
Prije otvaranja dnevnog reda, otvara raspravu o zapisniku 37. sjednice. Bez primjedbi, jednoglasno je usvojen Zapisnik 37. sjednice.

Na prijedlog podpredsjednika Vijeće jednoglasno utvrđuje slijedeći:


DNEVNI RED:


[bookmark: _Hlk170222804]1.  Prijedlog zaključka o usvajanju Prijedloga izmjene Programa održavanja 
     komunalne infrastrukture Gradske četvrti Podsljeme u 2024. – donošenje zaključka

2.  Prijedlog zaključka o iskazu interesa za dodjelu gradskog prostora na adresi Trg sv. 
     Šimuna 7 (garaža) za potrebe sjedišta DVD-a Markuševec – donošenje zaključka

3.  Pitanja, prijedlozi i obavijesti




Ad 1.   Prijedlog zaključka o usvajanju Prijedloga izmjene Programa održavanja 
     komunalne infrastrukture Gradske četvrti Podsljeme u 2024.

Podpredsjednik Vijeća obrazlaže kako smo od Gradskog ureda za mjesnu samoupravu, promet, civilnu zaštitu i sigurnost dobili prijedlog za povećanje sredstava za Program održavanja komunalne infrastrukture, koji će se osigurati rebalansom Proračuna Grada Zagreba. Isti je dostavljen sa materijalima za sjednicu. 

Bez rasprave, Vijeće jednoglasno donosi 

Z A K LJ U Č A K
o usvajanju Prijedloga izmjene Programa održavanja komunalne infrastrukture na području Gradske četvrti Podsljeme u 2024.

1. Vijeće Gradske četvrti Podsljeme razmotrilo je i utvrdilo Prijedlog izmjene Programa održavanja komunalne infrastrukture Gradske četvrti Podsljeme u 2024., što ga je izradio Gradski ured za mjesnu samoupravu, promet, civilnu zaštitu i sigurnost.

2. Vijeće predlaže Gradskoj skupštini Grada Zagreba da razmotri Prijedlog i donese Izmjene Programa, u predloženom tekstu.

3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 2. Prijedlog zaključka o iskazu interesa za dodjelu gradskog prostora na adresi Trg sv. Šimuna 7 (garaža) za potrebe sjedišta DVD-a Markuševec

Podpredsjednik Vijeća obrazlaže kako smo zaprimili upit za garažni prostor u vlasništvu Grada Zagreba, na lokaciji Trg sv. Šimuna 7, za koji je aplicirao novoosnovani DVD Markuševec. Nadležni ured traži nas očitovanje o eventualnom strategijskom interesu Vijeća Gradske četvrti.

Nakon kraće rasprave, Vijeće jednoglasno donosi:

o iskazu interesa za garažni prostor u vlasništvu Grada Zagreba 
na adresi Trg sv. Šimuna 7

1. Vijeće Gradske četvrti Podsljeme nema strategijski interes za korištenje garažnog prostora 
     u vlasništvu Grada Zagreba na lokaciji Trg sv. Šimuna 7.

2. Vijeće podržava dodjelu navedenog prostora za potrebe DVD-a Markuševec, budući da na 
    području Mjesnog odbora Markuševec već dugi niz godina ne postoji aktivno Dobrovoljno 
    vatrogasno društvo.

3. Ovaj će Zaključak biti dostavljen Gradskom uredu za mjesnu samoupravu, promet, civilnu 
    zaštitu i sigurnost.

 

Ad 3. Pitanja, prijedlozi i obavijesti

Luka Maloča ističe kako su pri kraju radovi na dječjem parku Šestinski vijenac, a početkom srpnja kraću radovi na rekonstrukciji vanjskog igrališta DV Vjeverica. U pripremi je nova Odluka o korištenju prostora mjesne samouprave te je potrebno razmotriti što sa korisnicima koji trenutno koriste određene prostore u cjelodnevnim terminima (poput HKUD Prigorec, Udruge vojnih minijaturista i sl.)
Goran Rogić odgovara kako treba pričekati prijedlog nove Odluke te ćemo onda raspravljati o takvim problemima.  


Sjednica je završena u 7:55 sati.

Zapisnik vodio:
Goran Rogić


									Predsjednik 
								  Vijeća Gradske četvrti
									Podsljeme

								     Krešimir Kompesak

KLASA: 024-08/24-002/161
URBROJ: 251-13-11-2/002-24-2
Zagreb, 18. lipnja 2024.

Privitak:
- izvješće o glasanju na sjednici

